pythainlp/thaigov-v2-corpus-22032023 huggingface dataset:
วันพุธที่ 9 มิถุนายน 2564
นายกฯ ย้ำเวที UN ไทยพร้อมร่วมมือแก้ไขปัญหาโรคเอดส์และรับรองปฏิญญาทางการเมืองเรื่องเอชไอวีและเอดส์ปี 2564
นายกฯ ย้ำเวที UN ไทยพร้อมร่วมมือแก้ไขปัญหาโรคเอดส์และรับรองปฏิญญาทางการเมืองเรื่องเอชไอวีและเอดส์ปี 2564
วันนี้ (9 มิถุนายน 2564) เวลา 04.30 น. (หรือวันที่ 8 มิถุนายน เวลา 15.30 น. เวลาท้องถิ่น นครนิวยอร์ก) ณ สำนักงานใหญ่ องค์การสหประชาชาติ สหรัฐอเมริกา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมกล่าวถ้อยแถลงในการประชุมระดับสูงว่าด้วยโรคเอดส์ (High Level Meeting on HIV/AIDS) ผ่านระบบการประชุมทางไกล ซึ่งนายอนุชา บูรพชัยศรี โฆษกประจำสำนักนายกรัฐมนตรี สรุปสาระสำคัญ ดังนี้
นายกรัฐมนตรีเชื่อมั่นว่าการประชุมครั้งนี้เป็นโอกาสสำคัญที่จะทำให้ทุกภาคส่วนร่วมกันติดตามและสานต่อความก้าวหน้าของการดำเนินการตามปฏิญญาทางการเมืองเรื่องเอชไอวีและเอดส์ ปี 2559 และร่วมรับรองปฏิญญาฉบับใหม่ เพื่อนำไปสู่การบรรลุเป้าหมายการพัฒนาที่ยั่งยืนในการยุติปัญหาการแพร่ระบาดของโรคเอดส์ภายในปี 2573 พร้อมแสวงหาแนวทางใหม่ ๆ เพื่อรับมือกับความท้าทายของโรคนี้ เนื่องจากในปัจจุบันการแพร่ระบาดของโควิด-19 ได้ส่งผลกระทบอย่างรุนแรงต่อชีวิตและความเป็นอยู่ของประชาชนทั่วโลกและยังส่งผลกระทบต่อกระบวนการแก้ไขปัญหาโรคเอดส์ด้วย โดยเฉพาะผู้ติดเชื้อที่ได้กลายเป็นกลุ่มคนที่มีความเปราะบางยิ่งขึ้น จนนำไปสู่การเกิดปัญหาความเหลื่อมล้ำที่เพิ่มมากขึ้น
นายกรัฐมนตรีได้นำเสนอ 3 มุมมองของไทยที่จะเร่งรัดการดำเนินการต่าง ๆ ทั้งภายในประเทศและระหว่างประเทศ ดังนี้
1. พัฒนาด้านนวัตกรรมและขยายความครอบคลุม ด้วยการให้บริการตรวจวินิจฉัยหาเชื้อเอชไอวีด้วยนวัตกรรมใหม่ ๆ และการจัดสรรชุดบริการป้องกันแบบผสมผสาน โดยเฉพาะในกลุ่มเยาวชนและกลุ่มเป้าหมายหลักต่าง ๆ ทั้งนี้ การมีระบบหลักประกันสุขภาพถ้วนหน้า มีส่วนสำคัญอย่างมากต่อการให้บริการที่ครอบคลุม
2. มีเจตจำนงทางการเมืองที่แน่วแน่ เพื่อขจัดปัญหาความเหลื่อมล้ำ การตีตรา และการเลือกปฏิบัติ ซึ่งความร่วมมือและความเข้าใจของทุกฝ่ายมีส่วนสำคัญต่อการลดอุปสรรคของการเข้าถึงบริการป้องกัน ตรวจวินิจฉัย และรักษาการติดเชื้อ
3. ผลักดันการมีส่วนร่วมของสังคม เป็นหัวใจของการรับมือกับปัญหาโรคเอดส์อย่างมีประสิทธิภาพ โดยทุกฝ่ายควรมีส่วนร่วมในการกำหนด พัฒนานโยบาย และการให้บริการที่เกี่ยวกับโรคในทุกระดับให้สอดคล้องกับความต้องการของสังคม
ในช่วงท้าย นายกรัฐมนตรีได้เน้นย้ำว่า ไทยพร้อมจะร่วมรับรองปฏิญญาทางการเมืองเรื่องเอชไอวีและเอดส์ปี 2564 เพื่อบรรลุเป้าหมายร่วมตามที่กำหนดไว้ และในปีหน้าที่ไทยจะดำรงตำแหน่งประธานคณะกรรมการบริหารโครงการโรคเอดส์แห่งสหประชาชาติ ซึ่งยืนยันว่าจะร่วมมือกับทุกประเทศในการส่งเสริมและสนับสนุนการดำเนินงานตามยุทธศาสตร์โรคเอดส์ปี 2564 และปฏิญญาฉบับใหม่เพื่อนำไปสู่การยุติปัญหาอย่างยั่งยืนภายในปี 2573
อนึ่ง การประชุม High Level Meeting on HIV/AIDS ได้จัดขึ้นต่อเนื่องเป็นประจำทุก 5 ปี โดยมีวัตถุประสงค์เพื่อทบทวนความก้าวหน้าตามเป้าหมายที่กำหนดไว้ในปฏิญญาฯ และแลกเปลี่ยนข้อคิดเห็นต่อการดำเนินการที่ผ่านมา โดยมีหัวหน้าคณะผู้แทนจากแต่ละประเทศเข้าร่วมประชุม และมีผู้นำระดับประเทศร่วมกล่าวถ้อยแถลง ซึ่งปีนี้มีกำหนดการประชุมระหว่างวันที่ 8-10 มิถุนายน 2564 ณ สำนักงานใหญ่ องค์การสหประชาชาติ นครนิวยอร์ก สหรัฐอเมริกา
วันพุธที่ 9 มิถุนายน 2564
รมว.เฮ้ง ห่วงใย ลูกจ้างบริษัทน้ำตาลกุมภวาปี จ.อุดรธานี ถูกเลิกจ้าง สั่งหน่วยงานในสังกัดลงพื้นที่ตรวจสอบช่วยเหลือสิทธิประโยชน์โดยเร็ว
รัฐมนตรีว่าการกระทรวงแรงงาน ห่วงใย ลูกจ้างบริษัท น้ำตาลกุมภวาปี จำกัดอำเภอกุมภวาปี จังหวัดอุดรธานี ประกอบกิจการผลิตและจำหน่ายน้ำตาล ถูกเลิกจ้าง สั่งการให้หน่วยงานในสังกัดกระทรวงแรงงานในพื้นที่ เข้าไปตรวจสอบข้อเท็จจริง พร้อมช่วยเหลือตามภารกิจ
เมื่อวันที่ 9 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือลูกจ้างของบริษัทน้ำตาลกุมภวาปี จังหวัดอุดรธานี กรณีประกาศปิดตัวหยุดกิจการเนื่องจากขาดสภาพคล่องทางการเงินว่า ท่านนายกรัฐมนตรีและ รมว.กลาโหม พล.อ.ประยุทธ์ จันทร์โอชา และกระทรวงแรงงาน ภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยลูกจ้างที่ได้รับผลกระทบจากกรณีดังกล่าว จึงได้ให้ผมในฐานะรัฐมนตรีว่าการกระทรวงแรงงาน สั่งการให้หน่วยงานในสังกัดกระทรวงแรงงานในพื้นที่ทำงานเชิงรุก เข้าไปติดตามสาเหตุการประกาศหยุดกิจการและเลิกจ้างพนักงาน รวมทั้งเร่งให้ความช่วยเหลือเยียวยาสิทธิประโยชน์ตามกฎหมายโดยด่วน
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน ได้รับรายงานจากการตรวจสอบของสำนักงานสวัสดิการและคุ้มครองแรงงานจังหวัดอุดรธานีว่า บริษัท น้ำตาลกุมภวาปี จำกัด ตั้งอยู่เลขที่ 73 หมู่ 11 ถนนโพนทอง ตำบลกุมภวาปี อำเภอกุมภวาปี จังหวัดอุดรธานี ประกอบกิจการผลิตและจำหน่ายน้ำตาล มีลูกจ้าง จำนวน 280 คน ได้มาขอคำปรึกษาหารือกับสำนักงานสวัสดิการและคุ้มครองแรงงานจังหวัดอุดรธานีเกี่ยวกับการปิดบริษัทเมื่อวันที่ 7 มิถุนายนที่ผ่านมา ต่อมาวันที่ 8 มิถุนายน นายชัยวัธน์ ศรมณี สวัสดิการและคุ้มครองแรงงานจังหวัดอุดรธานี พร้อมด้วยเจ้าหน้าที่ได้เข้าตรวจสอบข้อเท็จจริง พบว่า บริษัทฯ ได้จัดประชุมชี้แจงการสิ้นสุดสัญญาจ้างและปิดกิจการให้กับลูกจ้างทั้งหมดตามโครงการ MIRAI : จากกันด้วยดีสู่อนาคตใหม่ โดยแบ่งการชี้แจงออกเป็น 6 จุด ตามมาตรการป้องกันโควิด-19 สาเหตุการปิดกิจการเนื่องจากผลการประกอบกิจการขาดทุนต่อเนื่องหลายปี จึงจำเป็นต้องมีการปิดกิจการ และแจ้งสิ้นสุดสัญญาจ้างงานในวันที่ 3 กรกฎาคมนี้ โดยมีเงื่อนไข คือ 1) ลูกจ้างที่แจ้งสมัครใจลาออก ระหว่างวันที่ 8-12 มิถุนายน 2564 นายจ้างจะจ่ายค่าชดเชยให้ตามกฎหมาย เงินช่วยพิเศษ เงินช่วยเหลือลาออกของบริษัทตามเงื่อนไข ภายในวันที่ 24-30 มิถุนายน 2564 2) ลูกจ้างที่ไม่สมัครใจลาออก นายจ้างจะเลิกจ้างโดยได้รับค่าชดเชยตามกฎหมาย และจะไม่ได้เงินช่วยเหลือพิเศษ เงินช่วยเหลือลาออกของบริษัท และจะจ่ายค่าชดเชยให้กับลูกจ้างในวันที่ 3 กรกฎาคม 2564
นายอภิญญา กล่าวต่อว่า สำหรับการให้ความช่วยเหลือในเบื้องต้น สำนักงานสวัสดิการและคุ้มครองแรงงาน ได้ประสานหน่วยงานในสังกัดกระทรวงแรงงาน ลงพื้นที่ให้ความช่วยเหลือตามภารกิจที่เกี่ยวข้องการให้คำปรึกษาข้อกฎหมาย สิทธิประโยชน์ เช่น การใช้สิทธิประกันการว่างงาน การหาตำแหน่งงานว่างให้ การฝึกทักษะทางด้านอาชีพตามความต้องการ การขอรับประโยชน์ทดแทนกรณีว่างงานจากกองทุนประกันสังคม กองทุนสงเคราะห์ลูกจ้าง เป็นต้น
วันพุธที่ 9 มิถุนายน 2564
ปลัดกระทรวงยุติธรรม รับมอบผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019) จากบริษัท แมช.ซี ออร์แกนิคส์ (ไทยแลนด์) จำกัด
ในวันพุธที่ ๙ มิถุนายน ๒๕๖๔ เวลา ๑๓.๓๐ น. ณ โถงกลาง ชั้น ๒ อาคารกระทรวงยุติธรรม ถนนแจ้งวัฒนะ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019) จากบริษัท แมช.ซี ออร์แกนิคส์ (ไทยแลนด์) จำกัด โดยมี นายนิมิต ทัพวนานต์ ผู้ตรวจราชการกระทรวงยุติธรรม และนายสำรวม บุญเสริม ผู้เชี่ยวชาญเฉพาะด้านบริหารทรัพยากรบุคคล เข้าร่วม
สำหรับผลิตภัณฑ์และอุปกรณ์ป้องกันโรคติดเชื้อไวรัสโคโรนา 2019 (Covid 2019) ของบริษัท แมช.ซี ออร์แกนิคส์ (ไทยแลนด์) จำกัด ได้นำมามอบให้ประกอบด้วย ๑. ถุงมือ MAZZEE GLOVE จำนวน ๕๐๐ กล่อง ๒. ชุด PPE (๕๐ แกรม) จำนวน ๕๐๐ ชุด ๓. แอลกอฮอล์ฆ่าเชื้อ จำนวน ๕๐ แกลลอน ๔. ทิชชู่แอลกอฮอล์ จำนวน ๑๐๐ แพ็ค ๕. หน้ากาก N95 จำนวน ๕๐๐ ชิ้น ๖. หน้ากากอนามัย Union จำนวน ๕๐ กล่อง ๗. หน้ากากอนามัย จำนวน ๑๐๐ กล่อง ๘. น้ำดื่ม MAZZEE จำนวน ๑๐๐ แพ็ค ทั้งนี้ กระทรวงยุติธรรมจะนำอุปกรณ์ดังกล่าว ไปใช้ในการป้องกันการแพร่ระบาดของโรคติดเชื้อไวรัสโคโรนา 2019 (Covid 2019) ให้เกิดประโยชน์สูงสุดต่อไป
วันพุธที่ 9 มิถุนายน 2564
ศบค.มท. สั่งการผู้ว่าฯ ทั่วประเทศ ดำเนินการตามแนวทางบริหารจัดการวัคซีนป้องกันโรคโควิด-19 อย่างเคร่งครัด
ศบค.มท. สั่งการผู้ว่าฯ ทั่วประเทศ ดำเนินการตามแนวทางบริหารจัดการวัคซีนป้องกันโรคโควิด-19 อย่างเคร่งครัด
วันนี้ (9 มิ.ย. 64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า พลเอก ประยุทธ์ จันทร์โอชา นายกรัฐมนตรี ได้ลงนามในประกาศศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เรื่อง แนวทางการบริหารจัดการวัคซีนป้องกันโรคโควิด-19 โดยมีผลใช้บังคับตั้งแต่วันที่ 8 มิ.ย. 64 เป็นต้นไป ซึ่งมีสาระสำคัญที่เกี่ยวข้องกับการจัดหาวัคซีนขององค์กรปกครองส่วนท้องถิ่น
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด ให้ดำเนินการตามแนวทางการบริหารจัดการวัคซีนป้องกันโรคโควิด-19 ตามประกาศ ศบค. อย่างเคร่งครัด โดยในส่วนของการจัดหาวัคซีนขององค์กรปกครองส่วนท้องถิ่นนั้น หากองค์กรปกครองส่วนท้องถิ่นจะจัดหาวัคซีนป้องกันโรคโควิด-19 มาให้บริการแก่ประชาชนในพื้นที่ ให้จัดหาจากกรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ หรือหน่วยงานของรัฐ ที่มีหน้าที่และอำนาจในการให้บริการทางการแพทย์หรือสาธารณสุขแก่ประชาชน โดยต้องดำเนินการให้เป็นไปตามกฎหมาย กฎ หรือระเบียบที่เกี่ยวข้อง และหลักเกณฑ์หรือแผนการใช้จ่ายงบประมาณขององค์กรปกครองส่วนท้องถิ่น ซึ่งต้องสอดคล้องกับแนวทางการบริหารจัดการวัคซีนป้องกันโรคโควิด-19 ภายใต้สถานการณ์ฉุกเฉินตามที่ศูนย์บริหารสถานการณ์โควิด-19 หรือนายกรัฐมนตรีกำหนด และเป็นไปตามแนวทางหรืออยู่ในการกำกับดูแลของผู้ว่าราชการจังหวัดและคณะกรรมการโรคติดต่อจังหวัด เพื่อไม่ให้เกิดความเหลื่อมล้ำในการจัดหาวัคซีนขององค์กรปกครองส่วนท้องถิ่นที่มีศักยภาพด้านงบประมาณและรายได้ที่แตกต่างกัน รวมถึงการสนับสนุนและให้ความสำคัญในการอำนวยความสะดวกแก่ประชาชนในพื้นที่ในการเข้ารับบริการ ฉีดวัคซีนป้องกันโรคโควิด-19 เพื่อประโยชน์ต่อประชาชนส่วนรวมของประเทศ
วันพุธที่ 9 มิถุนายน 2564
บอร์ด สปสช. ไฟเขียวเบิกจ่าย “ฟ้าทะลายโจร” รักษาผู้ป่วยโควิด-19 อาการน้อย
บอร์ด สปสช. รับทราบประกาศฯ บัญชียาหลักแห่งชาติด้านสมุนไพร ฉบับที่ 2 ใช้ ‘ฟ้าทะลายโจร’ รักษาผู้ป่วยโควิด-19 ที่มีอาการน้อย พร้อมมีมติสนับสนุนเบิกจ่าย เป็นสิทธิประโยชน์ใหม่แก่ผู้ใช้สิทธิบัตรทอง
ที่ประชุมคณะกรรมการหลักประกันสุขภาพแห่งชาติ (บอร์ด สปสช.) เมื่อวันที่ 7 มิ.ย. 2564 ซึ่งมี นายอนุทิน ชาญวีรกูล รองนายกรัฐมนตรี และ รมว.สาธารณสุข ในฐานะประธานบอร์ด สปสช. เป็นประธาน มีมติรับทราบประกาศฯ บัญชียาหลักแห่งชาติด้านสมุนไพร ฉบับที่ 2 ซึ่งให้ใช้ยาสารสกัดจากฟ้าทะลายโจรและยาจากผงฟ้าทะลายโจร สำหรับผู้ติดเชื้อโควิด-19 ที่มีความรุนแรงน้อย เป็นสิทธิประโยชน์ในระบบหลักประกันสุขภาพแห่งชาติ (บัตรทอง)
ทั้งนี้ คาดว่าจะมีกลุ่มเป้าหมายในการรับยาฟ้าทะลายโจร ประมาณ 5.26 หมื่นราย ใช้งบประมาณทั้งสิ้น 15.78 ล้านบาท โดย สปสช. ได้กำหนดอัตราการจ่ายชดเชยแก่หน่วยบริการรายละ 300 บาท
นายอนุทิน กล่าวว่า การบรรจุยาฟ้าทะลายโจรเข้าในบัญชียาหลักแห่งชาติ ทำให้สามารถเบิกจ่ายยาดังกล่าวให้กับผู้ใช้สิทธิประกันสุขภาพของประเทศได้ ซึ่งผลประโยชน์ที่เกิดขึ้นคือนอกจากจะเป็นทางเลือกในการรักษาแล้ว ยังสนับสนุนให้เกิดการใช้ยาจากสมุนไพรเพิ่มขึ้น ตลอดจนเป็นการสนับสนุนภาคเศรษฐกิจอุตสาหกรรมยาจากสมุนไพรภายในประเทศ ที่จะช่วยสร้างความมั่นคงทางยา ลดการพึ่งพายาแผนปัจจุบันที่ต้องนำเข้าจากต่างประเทศลงไปได้ในอีกทางหนึ่ง
นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ เปิดเผยว่า ที่ผ่านมา ยาฟ้าทะลายโจรได้รับการบรรจุอยู่ในบัญชียาหลักแห่งชาติอยู่แล้ว แต่ได้กำหนดข้อบ่งชี้เอาไว้ในการบรรเทาอาการของโรคหวัด เช่น เจ็บคอ น้ำมูกไหล มีไข้ เท่านั้น โดยล่าสุดราชกิจจานุเบกษาได้ประกาศให้ใช้ยาฟ้าทะลายโจรได้ในผู้ป่วยโรคโควิด-19 ที่มีความรุนแรงน้อย เพื่อลดการเกิดโรคที่รุนแรง
ทั้งนี้ บอร์ด สปสช. ได้รับทราบประกาศฯ และเห็นชอบให้ใช้ยาสารสกัดจากฟ้าทะลายโจร และยาจากผงฟ้าทะลายโจร แก่ผู้ใช้สิทธิบัตรทองได้ โดยใช้งบประมาณจาก พ.ร.ก. กู้เงินฯ รายการงบที่เตรียมไว้จ่ายเพิ่มเติมเป็นค่ายาสำหรับรายที่อาการรุนแรงปานกลางถึงมาก ซึ่งมีวงเงินทั้งสิ้น 28.8 ล้านบาท โดยการอนุมัติสิทธิประโยชน์นี้ จะไม่เป็นภาระงบประมาณแต่อย่างใด
////////////8 มิถุนายน 2564
วันพุธที่ 9 มิถุนายน 2564
PM emphasizes fair distribution of vaccines to ensure effectiveness of COVID-19 disease control
PM emphasizes fair distribution of vaccines to ensure effectiveness of COVID-19 disease control
June 8, 2021, at 1300hrs, at Thai Khu Fah Building, Government House, following the weekly cabinet meeting, Prime Minister and Defense Minister Gen. Prayut Chan-o-cha gave an update on COVID-19 vaccination, which is the Government’s national agenda, that the number of vaccines given on June 7, the kickoff day for mass vaccination nationwide, is over 400,000 doses. Cumulative number of people who have been inoculated is approx. 4.6 million, 3.2 million of whom received the 1st shot, and 1.4 million received both shots.
The Prime Minister, as head of the Center for COVID-19 Situation Administration (CCSA), emphasized CCSA’s principle on fair distribution of vaccines to ensure effectiveness of the disease control. Every province has been allocated the COVID-19 vaccines for them to start provincial mass vaccination all at the same time. Quantity of vaccines allocated to each province is subject to number of populations, ages, number of infected patients, risk groups and professions, and the province’s specific status as tourism or economic area. Each province is responsible for its own allocation of vaccines to hospitals in respective area, and people who have registered for vaccination should be vaccinated according to the date registered. The Prime Minister also apologized for an inconvenience the change or delay of vaccination may have caused, and ordered concerned agencies to immediately solve the problem.
He also affirmed that more vaccines would be available in the following months, as the Government has set the target to acquire 100 million doses and more of BioScience’s AstraZeneca, Sinovac, Pfizer, and Johnson & Johnson, as well as other vaccines to be made available under negotiations with other countries. Locally-made vaccines are also expected to become available next year.
วันพุธที่ 9 มิถุนายน 2564
ของบเยียวยาเกษตรกรจากผลกระทบโรคลัมปี สกิน
กระทรวงเกษตรฯ ของบเยียวยาเกษตรกรจากผลกระทบโรคลัมปี สกิน มอบกรมปศุสัตว์ผนึก “ม.จุฬาฯ-ม.เกษตรฯ” เป็นแกน AIC เร่งพัฒนาวัคซีนสัตว์จากพืช (Plant based Vaccine) ตั้งเป้า 2 เดือนรู้ผล
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ แถลงวันนี้ (9 มิ.ย) ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และนายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ได้มอบนโยบายให้กรมปศุสัตว์เร่งเยียวยาเกษตรกรผู้เลี้ยงโค-กระบือ ที่ได้รับผลกระทบจากโรคลัมปี สกิน พร้อมกับเร่งพัฒนาวัคซีนลัมปี สกินจากพืชด้วยเทคโนโลยีที่เรียกว่า plant based vaccine ความร่วมมือระหว่างกรมปศุสัตว์กับบริษัทใบยาไฟโตฟาร์ม ของมหาวิทยาลัยจุฬาลงกรณ์ และมหาวิทยาลัยเกษตรศาสตร์ รวมทั้งมหาวิทยาลัยอื่นที่เป็นศูนย์เทคโนโลยีเกษตรและนวัตกรรมหรือศูนย์ AIC โดยคาดว่าจะสามารถเริ่มทดสอบวัคซีนได้ภายใน 2 เดือน และถ้าได้ผลดีจะให้โรงงานวัคซีนของกรมปศุสัตว์ผลิตวัคซีนดังกล่าวทดแทนการนำเข้าจากต่างประเทศซึ่งเป็นครั้งแรกของประเทศไทยในการผลิตวัคซีนสัตว์จากพืช
ทางด้านนายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มเติมว่า จากกรณีที่เกิดการระบาดของโรคลัมปี สกิน กับโค-กระบือของเกษตรกร ในหลายพื้นที่ของประเทศ จนทำให้เกษตรกรผู้เลี้ยงโค-กระบือได้รับผลกระทบจากความสูญเสียโค-กระบือไปนั้น กรมปศุสัตว์ กระทรวงเกษตรและสหกรณ์ ตระหนักถึงความเดือดร้อนของเกษตรกรเจ้าของโค-กระบือเหล่านั้น จึงได้เตรียมการเยียวยาเกษตรกรผู้ได้รับผลกระทบจากโรคลัมปี สกิน ดังนี้
ในกรณีที่เป็นการชดเชยกรณีสัตว์ตายหรือป่วยตาย โดยดำเนินการตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 และมีขั้นตอน คือ 1. รวบรวมข้อมูลความเสียหาย 2. รวบรวมข้อมูลเสนอ คณะกรรมการให้ความช่วยเหลือผู้ประสบภัยพิบัติอำเภอ (ปศุสัตว์อำเภอ) 3. รวมรวมข้อมูลเสนอ คณะกรรมการให้ความช่วยเหลือผู้ประสบภัยพิบัติจังหวัด (ปศุสัตว์จังหวัด) 4. ขอรับการสนับสนุนงบประมาณจากกระทรวงเกษตรและสหกรณ์ คือ ปศุสัตว์จังหวัด หรือกรมปศุสัตว์
ทั้งนี้ ชดเชยตามจริงแต่ไม่เกินรายละ 2 ตัว เป็นเงินสดผ่านบัญชีเงินฝากของเกษตรกร ตามหลักเกณฑ์ ดังนี้
1) อายุน้อยกว่า 6 เดือน : โค 6,000 บาท กระบือ 8,000 บาท
2) อายุ 6 เดือน ถึง 1 ปี : โค 12,000 บาท กระบือ 14,000 บาท
3) อายุมากกว่า 1 ปี ถึง 2 ปี : โค 16,000 บาท กระบือ 18,000 บาท
4) อายุมากกว่า 2 ปี : โค 20,000 บาท กระบือ 22,000 บาท
อธิบดีกรมปศุสัตว์ กล่าวเพิ่มเติมว่า หากเกษตรกรผู้เลี้ยงสัตว์รายใด ได้รับผลกระทบจากการระบาดของโรคลัมปี สกิน และมีความประสงค์จะขอรับการเยียวยา ขอให้ติดต่อสำนักงานปศุสัตว์อำเภอ หรือสำนักงานปศุสัตว์จังหวัด ใกล้บ้าน หรือศูนย์อำนวยการป้องกันและแก้ไขปัญหาภัยพิบัติด้านปศุสัตว์ กองส่งเสริมและพัฒนาการปศุสัตว์ กรมปศุสัตว์ ทางโทรศัพท์ 0-2653-4444 ต่อ 3315 และ e-mail : disaster@dld.go.th
วันพุธที่ 9 มิถุนายน 2564
กระทรวงยุติธรรม โดยสำนักงาน ป.ป.ส. เผยหน่วยสกัดกั้นยาเสพติด​พื้นที่​อากาศ​ยาน​ ตรวจ​ยึดไอซ์ก่อนส่งไปออสเตรเลีย ป.ป.ส.เตรียมขยายผลประสานตำรวจรวบคนส่ง-ผู้รับปลายทาง
เลขาธิการคณะกรรมการป้องกันและปราบปรามยาเสพติด เผยหน่วยสกัดกั้นยาเสพติด​พื้นที่​อากาศ​ยาน​ ตรวจ​ยึดไอซ์ก่อนส่งไปออสเตรเลีย เตรียมขยายผลประสานตำรวจรวบคนส่งและผู้รับปลายทาง พร้อมร่วมประชุม 6 ประเทศลุ่มน้ำโขงเพื่อหารือแผนแก้ไขปัญหายาเสพติดร่วมกัน
เมื่อวันที่ 9 มิถุนายน 2564 นายวิชัย ไชยมงคล เลขาธิการคณะกรรมการป้องกันและปราบปรามยาเสพติด (ป.ป.ส.) เปิดเผยว่า ตามนโยบายรัฐบาลและข้อสั่งการของ นายสมศักดิ์ เทพสุทิน รัฐมนตรีว่าการกระทรวงยุติธรรม ให้เร่งดำเนินการในการสืบสวนสอบสวน จับกุมขบวนการค้ายาเสพติดข้ามชาติให้เกิดผลเป็นรูปธรรม โดยให้ประสานหน่วยงานที่เกี่ยวข้อง ร่วมบูรณาการดำเนินการอย่างต่อเนื่อง และให้ขยายผลไปถึงต้นตอและใช้มาตรการริบทรัพย์สินดำเนินการตามกฎหมาย โดยเมื่อวันที่ 8 มิถุนายน 2564 เวลา 14.00 น. ชุดปฏิบัติการ​สกัดกั้นยาเสพติดพื้นที่อากาศยาน (Airport Interdiction Task Force : AITF) ประกอบด้วย ป.ป.ส. , กองบัญชาการตำรวจปราบปรามยาเสพติด (บช.ปส.), กรมศุลกากร และศูนย์รักษาความปลอดภัย กองบัญชาการกองทัพไทย (ศรภ.) ร่วมกันตรวจยึดกล่องพัสดุไปรษณีย์ด่วนพิเศษระหว่างประเทศ (EMS) มีปลายทางส่งไปยังผู้รับเมืองเมลเบิร์น ประเทศออสเตรเลีย จากการตรวจสอบกล่องพัสดุ พบยาเสพติดประเภท 1 (เมทแอมเฟตามีน) หรือไอซ์ น้ำหนักประมาณ 750 กรัม ซุกซ่อนอยู่ภายในอะไหล่รถจักรยานยนต์​ จำนวน 3 ชิ้น จึงตรวจยึดของกลาง รวบรวมพยานหลักฐานเพื่อให้ เจ้าพนักงานสอบสวน บช.ปส. ดำเนินคดีต่อไป และสืบสวนขยายผลไปยังกลุ่มผู้ส่ง และประสานตำรวจออสเตรเลียดำเนินการในส่วนของผู้รับปลายทางด้วย
นายวิชัย กล่าวอีกว่า ตามข้อสั่งการของนายสมศักดิ์ เมื่อวันที่ 7 มิถุนายน 2564 ให้สำนักงาน ป.ป.ส.ประสานกับประเทศกลุ่มน้ำโขง 6 ประเทศ คือ จีน เมียนมาร์ สปป.ลาว กัมพูชา เวียดนาม และไทย และสำนักงานว่าด้วยยาเสพติดและอาชญากรรมแห่งสหประชาชาติ​(UNODC) ประชุมหารือถึงสถานการณ์และแนวทางการแก้ไขปัญหายาเสพติดร่วมกัน เพราะถือว่าปัญหายาเสพติดเป็นปัญหาร่วมกันของทุกประเทศที่จะต้องร่วมกันแก้ไข ซึ่งเมื่อวันที่ 8 มิถุนายน 2564 ตนได้หารือกับ นายเจรามี ดักลาส ผู้แทนประจำ UNODC ประจำภูมิภาคเอเชียตะวันออกเฉียงใต้และแปซิฟิก และได้ประสานกับประเทศในกลุ่มน้ำโขง 6 ประเทศ โดยเบื้องต้นจะจัดให้มีการประชุมร่วมกันในวันที่ 5 กรกฎาคม 2564 โดยระบบวีดีโอคอนเฟอเร็นซ์ จากสำนักงาน ป.ป.ส.ไปยังประเทศดังกล่าว โดยจะมีนายสมศักดิ์​ เทพสุทิน​ รัฐมนตรี​ว่าการ​กระทรวง​ยุติธรรม​ เป็นประธานการประชุม
วันพุธที่ 9 มิถุนายน 2564
ประกาศ ขสมก. ประจำวันที่ 9 มิถุนายน 2564 พนักงานติดเชื้อไวรัส COVID-19 จำนวน 4 ราย
ประกาศ ขสมก. ประจำวันที่ 9 มิถุนายน 2564 พนักงานติดเชื้อไวรัส COVID-19 จำนวน 4 ราย
ประกาศ ขสมก. ประจำวันที่ 9 มิถุนายน 2564 พนักงานติดเชื้อไวรัส COVID-19 จำนวน 4 ราย
วันพฤหัสบดีที่ 10 มิถุนายน 2564
ปลัดกอบชัยฯ ลงพื้นที่ตรวจเยี่ยมศูนย์วิจัยและเตือนภัยมลพิษโรงงานภาคตะวันออก จ.ชลบุรี
ปลัดกระทรวงอุตสาหกรรม ลงพื้นที่ตรวจเยี่ยมศูนย์วิจัยและเตือนภัยมลพิษโรงงานภาคตะวันออก จ.ชลบุรี
ปลัดกอบชัยฯ ลงพื้นที่ตรวจเยี่ยมศูนย์วิจัยและเตือนภัยมลพิษโรงงานภาคตะวันออก จ.ชลบุรี
จ.ชลบุรี : วันนี้ (9 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยม ศูนย์วิจัยและเตือนภัยมลพิษโรงงานภาคตะวันออก (Eastern Industrial Pollutions Research and Warning Center) และดูพื้นที่ว่างบางส่วนของอาคารศูนย์เก็บเอกสารของกรมโรงงานอุตสาหกรรม เพื่อเตรียมปรับปรุง และใช้ประโยชน์ของพื้นที่ต่อไป โดยมีนางสาววิชุดา สัมฤทธิ์ผล นักวิทยาศาสตร์ชำนาญการพิเศษ ให้การต้อนรับ
วันพุธที่ 9 มิถุนายน 2564
PM discloses key cabinet resolutions
PM discloses key cabinet resolutions
June 8, 2021, at 1300hrs, at Thai Khu Fah Building, Government House, following the weekly cabinet meeting, Prime Minister and Defense Minister Gen. Prayut Chan-o-cha disclosed some of the resolutions made at the cabinet meeting, gist of which is as follows:
1. “Jub Khu Goo Ngern (Loan Pairing)”, which has been launched on June 7, 2021, following the cabinet’s resolution assigning concerned agencies to implement measures to assist over 120,000 restaurant entrepreneurs across the country. The scheme will enable these restaurant entrepreneurs to get access to a special-conditioned soft loan from Thai Credit Guarantee Corporation (TCG), SME Bank, Government’s Savings Bank, Krung Thai Bank, and Bank of Agriculture and Agricultural Cooperative in a bid to help sustain their businesses without laying off the employees. The scheme will be implemented under the collaboration of Ministry of Commerce, Ministry of Finance, and the private sector.
2. The cabinet also approved a loan under the Royal Decree authorizing Ministry of Finance to seek loan for economic and social problem solving, remedy, and rehabilitation as a result of spread of COVID-19, B.E. 2563 (1-trillion Baht Loan), for procurement of medical equipment to be used for COVID-19 screening test and treatment, i.e., COVID-19 test kits, pulse oximeters, ventilators, ambulances, and advanced cardiovascular life supports. According to the Prime Minister, the cabinet has so far approved the total amount of 984,000 million Baht (73% of which have been disbursed) out of the 1-trillion Baht loan.
3. The cabinet approved the budget of over 2.2 billion Baht for a scheme to employ 10,000 new graduates (undergraduate level) as temporary state employees in a bid to alleviate their plights during the COVID-19 situation. Successful candidates will be hired by state agencies, especially in the provincial areas, with the employment contract of not over one year. They will receive 18,000 Baht in salary, and full benefits earned by a state employee.
4. The cabinet also acknowledged the “Phuket Sandbox”, as proposed by the Committee for Economic Situation Administration (CESA), to reopen Phuket to vaccinated foreign tourists. The Phuket Sandbox will be taken as a kickoff project for other 9 provinces to be reopened for vaccinated foreign tourists in the 3rd and 4th semesters of this year. As of now, over 60% of Phuket population have been vaccinated. Tourists who wish to visit the province without a 14-day quarantine must have COVID-19 vaccination certificate valid a minimum of 14 days to one year before their arrival in Phuket, and must travel from any of the medium to low-risk countries identified by Ministry of Public Health.
วันพุธที่ 9 มิถุนายน 2564
ก.แรงงาน อนุมัติเงินสงเคราะห์ 11.8 ล้านบาท เยียวยาความเดือดร้อนของลูกจ้างที่ถูกเลิกจ้าง
ก.แรงงานอนุมัติเงินกองทุนสงเคราะห์ลูกจ้าง 11.8 ล้านบาท เยียวยาความเดือดร้อนให้ลูกจ้างบริษัท บอดี้แฟชั่น  (ประเทศไทย)  จำกัด  จังหวัดนครสวรรค์ จำนวน  858  คน  และบริษัทอื่นๆ  อีก  29  คน  ที่ถูกเลิกจ้างและยังไม่ได้รับค่าจ้าง ค่าทำงาน
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงานมีความห่วงใยถึงการช่วยเหลือเยียวยาความเดือดร้อนของลูกจ้างจำนวนมากที่ถูกบริษัทเลิกจ้าง ทั้งจากสถานการณ์วิกฤตเศรษฐกิจและการแพร่ระบาดของโรคติดเชื้อไวรัสโควิด-19 ซึ่งอาจซ้ำเติมลูกจ้างหากยังไม่ได้รับสิทธิประโยชน์ที่พึงได้ตามกฎหมาย จึงได้สั่งการให้กรมสวัสดิการและคุ้มครองแรงงาน เร่งรัด ติดตามการช่วยเหลือคุ้มครองสิทธิประโยชน์ของลูกจ้างที่รัฐบาลและกระทรวงแรงงานได้กำหนดเป็นนโยบายและมาตรการให้ความช่วยเหลือคุ้มครองแรงงานตามกฎหมายอย่างเร่งด่วน โดยกรมสวัสดิการและคุ้มครองแรงงานได้จัดประชุมคณะกรรมการกองทุนสงเคราะห์ลูกจ้าง ครั้งที่ 6/2564 ในวันที่ 9 มิถุนายน 2564 พิจารณาอนุมัติเงินสงเคราะห์กรณีอื่นนอกจากค่าชดเชยของลูกจ้าง จำนวน 887 คน เป็นจำนวนเงินทั้งสิ้น 11,814,904.36 บาท เพื่อบรรเทาความเดือดร้อนให้แก่ลูกจ้างบริษัท บอดี้แฟชั่น (ประเทศไทย) จำกัด จังหวัดนครสวรรค์ จำนวน 858 คน และบริษัทอื่นๆ อีก 29 คน ในการเยียวยาความเดือดร้อนของลูกจ้างที่ถูกเลิกจ้าง
นางโสภา เกียรตินิรชา โฆษก กสร. กล่าวเพิ่มเติมว่า กองทุนสงเคราะห์ลูกจ้าง เป็นกลไกที่กระทรวงแรงงานจัดตั้งขึ้นเพื่อรองรับสถานการณ์ความไม่แน่นอนเพื่อช่วยให้ผู้ใช้แรงงานได้มีเงินในการดำรงชีพอันเนื่องมาจากการถูกเลิกจ้างขาดรายได้จากสถานการณ์การแพร่ระบาดของไวรัสโควิด-19 ที่ส่งผลกระทบต่อระบบเศรษฐกิจโดยรวมของประเทศซึ่งหากลูกจ้างที่ได้รับความเดือดร้อนจากการถูกเลิกจ้างกรณีไม่ได้รับค่าชดเชย หรือสิทธิประโยชน์อื่น เช่น ค่าจ้าง ค่าทำงานในวันหยุดพักผ่อนประจำปี เป็นต้น สามารถยื่นเรื่องขอรับเงินสงเคราะห์จากกองทุนได้ที่สำนักงานสวัสดิการและคุ้มครองแรงงานจังหวัดทุกจังหวัด และสำนักงานสวัสดิการและคุ้มครองแรงงานกรุงเทพมหานครทุกพื้นที่ หรือสอบถามข้อมูลเพิ่มเติมได้ที่
สายด่วน1506กด3หรือ 1546
วันพุธที่ 9 มิถุนายน 2564
รมว.ยุติธรรม ประชุมผู้บริหารกระทรวงยุติธรรม ครั้งที่ ๙/๒๕๖๔
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๙/๒๕๖๔
ในวันพุธที่ ๙ มิถุนายน ๒๕๖๔ เวลา ๑๐.๐๐ น.ณ ห้องประชุมกระทรวงยุติธรรม ๑ ชั้น ๙อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานการประชุมผู้บริหารกระทรวงยุติธรรม ครั้งที่ ๙/๒๕๖๔ โดยมี ว่าที่ ร.ต. ธนกฤต จิตรอารีย์​รัตน์​ เลขานุการรัฐมนตรีว่าการกระทรวงยุติธรรมนายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรมพร้อมด้วยผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบความคืบหน้าและหารือการดำเนินงานในเรื่องการสร้างนิคมอุตสาหกรรมราชทัณฑ์ การนำผู้ต้องขังไปทำงานภายนอกเรือนจำ การวางแผนฉีดวัคซีนให้เจ้าหน้าที่และผู้ต้องขัง เพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 และการดำเนินงานของศูนย์เฉพาะกิจเฝ้าระวังความปลอดภัยของประชาชน (JSOC)
นอกจากนี้ รัฐมนตรีว่าการกระทรวงยุติธรรม ได้ติดตามผลการดำเนินงานตามแผนงาน หรือโครงการของรัฐมนตรีว่าการกระทรวงยุติธรรม ตั้งแต่เริ่มมอบนโยบาย จนถึงปัจจุบัน เพื่อเตรียมการรายงานคณะรัฐมนตรีต่อไป
วันพฤหัสบดีที่ 10 มิถุนายน 2564
นายกรัฐมนตรียืนยันเบิกจ่ายงบประมาณเป็นไปตามขั้นตอน ยึดกรอบการบริหารหนี้สาธารณะ และวินัยการเงินการคลัง  เน้นจัดสรรงบประมาณเพื่อดูแลประชาชนในทุกมิติ
นายกรัฐมนตรียืนยันเบิกจ่ายงบประมาณเป็นไปตามขั้นตอน ยึดกรอบการบริหารหนี้สาธารณะ และวินัยการเงินการคลัง  เน้นจัดสรรงบประมาณเพื่อดูแลประชาชนในทุกมิติ
วันนี้ (9 มิ.ย. 64) เวลา 19.30 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎรครั้งที่ 3 (สมัยสามัญประจำปีครั้งที่หนึ่ง) เป็นพิเศษ เพื่อพิจารณา พ.ร.ก.ให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 โดยนายกรัฐมนตรียืนยันว่า ให้ความสำคัญกับการประชุมสภาฯ และยินดีรับฟังความคิดเห็นสมาชิกสภาผู้แทนราษฎรแต่ละท่าน พร้อมให้ความเชื่อมั่นถึงการจัดเตรียมงบประมาณภาครัฐ เพื่อแก้ไขบริหารสถานการณ์การแพร่ระบาดของโควิด-19 การเบิกจ่ายเป็นไปตามขั้นตอน ยืนยันรัฐบาลทำทุกอย่างด้วยความรอบคอบ มีทั้งการตรวจสอบ ประชุมหารือจากหลายคณะด้วยกัน
นายกรัฐมนตรียังเผยถึงการทำงานของรัฐบาลที่ผ่านมา มีการวางแผนเพื่อสร้างเศรษฐกิจใหม่ในอนาคต ทั้งการลงทุน เขตพื้นที่เศรษฐกิจพิเศษ EEC โครงสร้างพื้นฐาน ระบบดิจิทัล สำหรับการดําเนินการภายใต้ พ.ร.ก. ช่วยทําให้เศรษฐกิจไทยปี 2563 หดตัวลดลงที่ -6.1% ซึ่งน้อยกว่าที่ธนาคารแห่งประเทศไทยคาดการณ์ไว้ที่ -8.1% ซึ่งการ ดําเนินโครงการภายใต้แผนงานที่ 2 เพื่อช่วยเหลือ เยียวยา ประชาชนทุกกลุ่มอาชีพ จะทําให้เศรษฐกิจมีการขยายตัวมากขึ้น ซึ่งจะส่งผลต่อเนื่องไปยังปี 2564 ด้วย ในส่วนงบประมาณด้านสาธารณสุข ได้อนุมัติค่าเสี่ยงภัย อสม. ค่าเครื่องมือแพทย์กว่า 30,000 รายการ และค่าปรับปรุงก่อสร้างโรงพยาบาลและศูนย์การแพทย์กว่า 786 แห่ง เพื่อรองรับสถานการณ์การแพร่ระบาดของโรคติดเชื้อโควิด-19 ยืนยัน ไม่มีการตัดงบประมาณด้านสาธารณสุข
นายกรัฐมนตรีให้ความมั่นใจว่า รัฐบาลพยายาอย่างเต็มที่ เพื่อช่วยเหลือประชาชนทุกมิติ กระตุ้นการจ้างงาน ด้วยความร่วมมือระหว่างกระทรวงแรงงาน สมาคมแรงงาน กองทุนประกันสังคม และกองทุนต่าง ๆ ขณะเดียวกัน เร่งช่วยเหลือผู้ประกอบการ SMEs กว่า 5 ล้านราย ลดปัญหาหนี้สิน โดยใช้กลไกผ่านธนาคารแห่งประเทศไทยและธนาคารพาณิชย์ ปรับกฎ/กติกา ให้สามารถเข้าถึงแหล่งเงินทุน Soft Loan แก่ผู้ประกอบการที่ไม่มีหลักทรัพย์ให้สามารถกู้เงินได้ รวมถึงกระบวนการประนอมหนี้ คลินิกแก้หนี้ นอกจากนี้ รัฐบาลยังได้มีมาตรการต่าง ๆ เพื่อกระตุ้นเม็ดเงินผ่านการบริโภค ซึ่งมีเงินหมุนเวียนในระบบเศรษฐกิจกว่า 203,040 ล้านบาท เพื่อช่วยผู้ประกอบการร้านค้าจำนวนกว่า 1.14 ล้านร้านค้า ผ่านโครงการคนละครึ่ง ช่วยเหลือผู้มีรายได้น้อย ร้านค้าหาบเร่ แผงลอย โดยมีบรรทัดฐานของรายได้เป็นตัวกำหนด ทั้งนี้ ยืนยันรัฐบาลระมัดระวังการใช้จ่ายงบประมาณให้เป็นไปตามกรอบการบริหารหนี้สาธารณะ และวินัยการเงินการคลัง
.................
กลุ่มประชาสัมพันธ์และเผยแพร่ สำนักโฆษก
วันพุธที่ 9 มิถุนายน 2564
แอสตราเซนเนกา เข็มสอง ห่าง 16 สัปดาห์ ดียังไง?
....
จากการศึกษาพบว่า การให้วัคซีนโควิด-19 แอสตราเซนเนกา เข็มที่ 1 กับ 2 ห่างกัน 6-12 สัปดาห์ ได้ผลภูมิต้านทางดีกว่าระยะเวลาที่สั้นกว่านี้
.
ในอังกฤษ ฉีดวัคซีนชนิดนี้ในพื้นที่ระบาดมากและวัคซีนไม่พอ ให้ห่างกัน 16 สัปดาห์ เพื่อให้ประชากรส่วนใหญ่ได้รับวัคซีนเข็มแรกมากที่สุด
.
การศึกษาใน สกอตแลนด์ พบว่า วัคซีนแอสตราเซนเนกา เพียงเข็มเดียว มีประสิทธิภาพ 80% พอได้รับวัคซีนเข็มที่ 2 ประสิทธิภาพเพิ่มเป็น 90% การปูพรมเข็มแรกให้ได้มากที่สุดก่อน แล้วค่อยเติมเข็มที่ 2 เพื่อเพิ่มประสิทธิภาพ น่าจะเป็นประโยชน์ต่อการควบคุมการระบาดมากกว่า
.
หลักการของวัคซีน คือ ยิ่งห่างนาน ยิ่งกระตุ้นภูมิต้านทานได้ดี เพื่อหวังผลให้ประสิทธิภาพอยู่นาน
.
การระบาดในประเทศไทยขณะนี้อยู่ในช่วงขาขึ้น ต้องควบคุมโรคให้เร็วที่สุด จำเป็นต้องให้ประชาชนได้รับวัคซีนเข็มแรกมากที่สุดก่อน แล้วค่อยเติมเข็มที่ 2 เพื่อให้ภูมิสูงขึ้นและอยู่นาน ดังนั้น จึงกำหนดระยะห่างเข็มที่ 2 ไว้ที่ 16 สัปดาห์ เพื่อให้เกิดประโยชน์สูงสุดสำหรับประเทศไทยโดยรวม
Cr : ยง ภู่วรวรรณ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 9 มิถุนายน 2564
​ครม.เห็นชอบบทบาทกลาโหมอาเซียน ร่วมแก้ปัญหาทะเลจีนใต้อย่างสร้างสรรค์ รับมือภัยพิบัต โรคระบาด และผลกระทบทางเศรษฐกิจ
​ครม.เห็นชอบบทบาทกลาโหมอาเซียน ร่วมแก้ปัญหาทะเลจีนใต้อย่างสร้างสรรค์ รับมือภัยพิบัต โรคระบาด และผลกระทบทางเศรษฐกิจ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (8 มิถุนายน 2564) ว่า ครม.เห็นชอบร่างปฏิญญาสมัยพิเศษของการประชุมรัฐมนตรีกลาโหมอาเซียนครั้งที่ 15 (15th ADMM) และการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา ครั้งที่ 8 (8th ADMM - Plus) รวม 2 ฉบับ ซึ่งจะมีการรับรองร่างปฏิญญาฯ ในการประชุมที่กระทรวงกลาโหม บูรไน เป็นเจ้าภาพ จัดขึ้นระหว่างวันที่ 15-16 มิถุนายน 2564 ด้วยระบบการประชุมผ่านสื่ออิเล็กทรอนิกส์
สำหรับสาระสำคัญของร่างปฏิญญาฯ ทั้ง 2 ฉบับ เป็นการแสดงเจตนารมณ์เชิงนโยบายร่วมกันเนื่องในโอกาสครบรอบการก่อตั้งกลไกการประชุม ADMM และ ADMM - Plus เพื่อส่งเสริมความไว้เนื้อเชื่อใจและพัฒนาความร่วมมือที่เป็นรูปธรรมระหว่างประเทศสมาชิกอาเซียนและประเทศคู่เจรจา โดยมีรายละเอียดดังนี้
1.ร่างปฏิญญาบันดาร์ เสรี เบกาวัน เนื่องในโอกาสการฉลองครบรอบ 15 ปี ของการก่อตั้งกลไกการประชุม ADMM เพื่อส่งเสริมการเตรียมความพร้อมสำหรับอนาคต สันติภาพ และความมั่งคั่งของอาเซียน มีสาระสำคัญ อาทิ
- ร่วมกันแก้ปัญหาในประเด็นทะเลจีนใต้อย่างสร้างสรรค์และสันติ โดยยึดมั่นในการสนับสนุนความมั่นคงทางทะเล ความปลอดภัย เสรีภาพการเดินเรือและการบินข้ามน่านฟ้า เพื่อนำไปสู่การแก้ไขข้อพิพาททะเลจีนใต้อย่างสันติ
- เสริมสร้างความร่วมมือระหว่างหน่วยงานด้านความมั่นคงของอาเซียนและภาคีภายนอก เพื่อรับมือกับการแพร่ระบาดของโรคโควิด - 19 ผ่านศูนย์แพทย์ทหารอาเซียน รวมทั้งเตรียมความพร้อมเพื่อรับมือกับเหตุฉุกเฉินด้านสาธารณสุข
- รับรองร่างเอกสารความร่วมมือริเริ่มใหม่ที่เสนอโดยประเทศสมาชิกอาเซียน จำนวน 8 ฉบับ ซึ่งเป็นเอกสารเกี่ยวกับการติดตามการดำเนินความร่วมมือภายใต้กรอบการประชุม ADMM และ ADMM - Plus โดยไม่มีการลงนามในเอกสาร
2. ร่างปฏิญญาบันดาร์ เสรี เบกาวัน ของการประชุม ADMM – Plus เนื่องในโอกาสการฉลองครบรอบ 15 ปี ของการก่อตั้งกลไกการประชุม ADMM เพื่อส่งเสริมการเตรียมความพร้อมสำหรับอนาคต สันติภาพ และความมั่งคั่ง ของอาเซียน มีสาระสำคัญ อาทิ
- พันธมิตรอาเซียนและประเทศคู่เจรจาให้การสนับสนุนต่อการดำเนินงานของประเทศสมาชิกอาเซียนในการรับมือกับความท้าทายด้านความมั่นคง ทั้งภัยพิบัติทางธรรมชาติ ภาวะฉุกเฉินด้านสาธารณสุข โรคระบาด และการบรรเทาผลกระทบทางสังคมและเศรษฐกิจ
- แสวงหาความร่วมมือด้านความมั่นคงและการทหารของภูมิภาคระหว่างประเทศสมาชิกอาเซียนกับประเทศคู่เจรจา เพื่อส่งเสริมขีดความสามารถของหน่วยงานด้านความมั่นคง ในการเตรียมความพร้อมรับมือกับภัยคุกคามต่างๆ ของภูมิภาค
..................................
วันพุธที่ 9 มิถุนายน 2564
อนุทิน ตรวจเยี่ยมศูนย์ฉีดวัคซีนเดอะมอลล์ บางแค
รองนายกรัฐมนตรีและรัฐมนตรีว่าการกระทรวงสาธารณสุข  ตรวจเยี่ยมศูนย์ฉีดวัคซีนเดอะมอลล์ บางแค รองรับประชาชนที่ลงทะเบียนผ่าน “หมอพร้อม” และโครงการ “ไทยร่วมใจ กรุงเทพปลอดภัย” ตั้งเป้าวันละ 3,000 คน
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์ฉีดวัคซีนเดอะมอลล์ บางแค รองรับประชาชนที่ลงทะเบียนผ่าน “หมอพร้อม” และโครงการ “ไทยร่วมใจ กรุงเทพปลอดภัย” ตั้งเป้าวันละ 3,000 คน และเตรียมหารือไหลเวียนเพิ่มจำนวนวัคซีนไปยังศูนย์ฉีดที่มีความพร้อม เพื่อเพิ่มประสิทธิภาพป้องกันควบคุมโรค
วันนี้ (9 มิถุนายน 2564) ที่ศูนย์การค้าเดอะมอลล์บางแค กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยแพทย์หญิงอัมพร เบญจพลพิทักษ์อธิบดีกรมการแพทย์แผนไทยและการแพทย์ทางเลือก และคณะผู้บริหาร ตรวจเยี่ยมศูนย์ฉีดวัคซีนเดอะมอลล์ บางแคซึ่งเป็นความร่วมมือ ทั้งภาครัฐ สถาบันการศึกษา โรงเรียนแพทย์ เอกชน และสถานประกอบการ อาทิ กรุงเทพมหานคร หอการค้าไทย เดอะมอลล์ บางแค เครือโรงพยาบาลBDMS กรุงเทพดุสิตเวชกาล และคณะแพทยศาสตร์ คณะพยาบาลศาสตร์ มหาวิทยาลัยสยาม โดยมี ดร.พรชัย มงคลวนิช อธิการบดีมหาวิทยาลัยสยาม พร้อมคณะ ให้การต้อนรับ
นายอนุทินให้สัมภาษณ์ว่า วันนี้ ได้มาเยี่ยมศูนย์ฉีดวัคซีนเดอะมอลล์ บางแค เห็นถึงความพร้อมของสถานที่ ความตั้งใจของบุคลากรที่มากด้วยประสบการณ์ และอุปกรณ์ที่ได้มาตรฐาน กระทรวงสาธารณสุขจึงได้เตรียมหารือเพิ่มจำนวนวัคซีนไปยังศูนย์ฉีดที่มีความพร้อม ให้เกิดการไหลเวียนของวัคซีน สามารถรองรับประชาชนได้ถึงวันละ 3,000 คน ให้บริการฉีดวัคซีนแก่ประชาชนที่ลงทะเบียนผ่าน “หมอพร้อม” และโครงการ “ไทยร่วมใจ กรุงเทพปลอดภัย” โดยเฉพาะพื้นที่ กทม. ที่ยังคงพบการระบาดต่อเนื่อง หากสามารถควบคุมการแพร่กระจายโรคในพื้นที่ กทม.ได้ ก็จะสามารถควบคุมการระบาดหลักของประเทศไทยได้
นายอนุทินกล่าวต่อว่า ในการจัดสรรวัคซีน กระทรวงสาธารณสุขได้กระจายไปยังจังหวัดต่าง ๆ ตามที่ ศบค. กำหนดแผนการจัดสรร โดยเทียบอัตราส่วนประชากรแต่ละจังหวัด และพิจารณาปัจจัยเสี่ยงของแต่ละพื้นที่การบริหารจัดการเป็นหน้าที่ของหัวหน้าส่วนแต่ละจังหวัด ซึ่งวัคซีนที่รัฐบาลนำมาฉีดให้ประชาชนขณะนี้ ทั้งแอสตร้าเซนเนก้าและซิโนแวค ได้รับการพิสูจน์แล้วว่ามีประสิทธิภาพและมาตรฐานสูง และจะทยอยเข้ามาอย่างต่อเนื่องตามเป้าหมายของรัฐบาลคือ 100 ล้านโดส ภายในปี 2564 เพื่อฉีดให้คนไทยทุกคนโดยไม่มีค่าใช้จ่าย ส่วนวัคซีนของบริษัทไฟเซอร์ ได้มีการนัดหมายทำข้อตกลงความร่วมมือภายในสัปดาห์นี้ และจะทยอยส่งมอบทั้งสิ้น 20 ล้านโดสตามข้อตกลง ภายในปีนี้เช่นกัน
สำหรับกรณีข่าวหญิงอายุ 46 ปีเสียชีวิต มีประวัติรับการฉีดวัคซีนแอสตร้าเซนเนก้านั้น ต้องขอแสดงความเสียใจกับครอบครัวผู้เสียชีวิต กระทรวงสาธารณสุขมีการเฝ้าระวังติดตามเหตุการณ์ไม่พึงประสงค์ภายหลังได้รับวัคซีนโควิด19(AEFI) โดยมีการสอบสวนโรค ชันสูตร รวบรวมข้อมูล นำสู่เข้าที่ประชุมคณะกรรมการ AEFI เพื่อพิจารณาว่ามีความเกี่ยวข้องกับวัคซีนหรือไม่ ให้เกิดความชัดเจน หากทราบผลการพิจารณาจะชี้แจงสร้างความเข้าใจกับครอบครัว สังคม ต่อไป
*********************************** 9 มิถุนายน 2564
วันพุธที่ 9 มิถุนายน 2564
เพิ่มสิทธิ! ตรวจ - รักษาภาวะเกล็ดเลือดต่ำ หลังฉีดวัคซีนโควิด-19
....
ปัจจุบัน มีประชาชนให้ความสนใจ และร่วมใจกันเข้ารับบริการฉีดวัคซีนโควิด-19 เป็นจำนวนมาก เพื่อเป็นการเพิ่มความมั่นใจให้แก่ประชาชนภายหลังจากที่ฉีดวัคซีนโควิด-19 ไปแล้ว
.
ล่าสุด รัฐบาลได้เพิ่มสิทธิประโยชน์การตรวจทางห้องปฏิบัติการ (Lab) เพื่อตรวจและรักษาภาวะเกล็ดเลือดต่ำที่มีอาการหลอดเลือดอุดตัน ภายหลังได้รับวัคซีน (ภาวะ VITT) ซึ่งครอบคลุมการเบิกจ่าย 4 รายการ ได้แก่
1. การตรวจความสมบูรณ์ของเม็ดเลือดแดง CBC
2. การตรวจวินิจฉัย Heparin-PF4 antibody (lgG) ELISA assay
3. การตรวจวินิจฉัย Heparin induced Platelet activation test (HIPA) และ
4. ยา Human normal immunoglobulin, intravenous (IVIG) ซึ่งให้เบิกจ่ายตามระบบ VMI
.
แม้ว่าภาวะ VITT จะมีอัตราการเกิดที่ต่ำมาก (1 : 125,000 – 1 : 1,000,000 ของผู้ได้รับวัคซีน) แต่ สปสช. จำเป็นต้องขยายสิทธิ เพื่อดูแลประชาชนที่มีอาการข้างเคียงให้ได้รับการดูแลทั้งกระบวนการ
.
ดังนั้น ขอให้ประชาชนที่เข้ารับการฉีดวัคซีนไปแล้ว ในช่วง 4 - 30 วัน หากมีอาการดังต่อไปนี้ ปวดศีรษะรุนแรง แขนขาชาอ่อนแรง ปากเบี้ยว พูดไม่ชัด หายใจลำบากหรือติดขัด เจ็บแน่นหน้าอก เป็นต้น ต้องรีบเข้ารับการตรวจเพื่อวินิจฉัยหาสาเหตุที่แท้จริง โดย สปสช. จะสนับสนุนค่าตรวจรวมทั้งค่ารักษาให้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 9 มิถุนายน 2564
​ผู้ช่วยโฆษก ศบค. ย้ำ รพ./สถานบริการฉีดวัคซีน ต้องลงข้อมูลในระบบหมอพร้อม ยืนยัน สธ. มีระบบติดตามอาการหลังการฉีดวัคซีน ขอประชาชนมั่นใจเข้ารับบริการฉีดวัคซีน
​ผู้ช่วยโฆษก ศบค. ย้ำ รพ./สถานบริการฉีดวัคซีน ต้องลงข้อมูลในระบบหมอพร้อม ยืนยัน สธ. มีระบบติดตามอาการหลังการฉีดวัคซีน ขอประชาชนมั่นใจเข้ารับบริการฉีดวัคซีน
วันนี้ (9 มิถุนายน 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคำถามสื่อมวลชนว่า ศบค. มีความเป็นห่วงใยประชาชนจากที่ได้ปูพรมฉีดวัคซีน 2 วันที่ผ่านมา ได้มีการติดตามควบคู่กันไปกับอาการไม่พึงประสงค์จากการฉีดวัคซีน โดยกระทรวงสาธารณสุขได้วางระบบทางมีการจัดการบริหารข้อมูล ติดตามหลังการฉีดวัคซีนไม่เฉพาะเฝ้าระวังในบริเวณที่ฉีดวัคซีน 30 นาทีเท่านั้น หลังฉีดจะมีการติดตาม 7 วันหรือ 14 วัน ด้วย รวมทั้ง การสร้างเสริมภูมิคุ้มกันโรค หรือ Adverse events following immunization (AFFI) การติดตามหลังฉีดวัคซีน ภายใต้ระบบข้อมูลคือ MOPH Immunization Center (Moph IC) ของกระทรวงสาธารณสุข
ผู้ช่วยโฆษก ศบค. ยังกล่าวว่า หากประชาชนที่ได้รับวัคซีนแล้วมีอาการผิดปกติ ก็สามารถติดต่อไปยังโรงพยาบาลที่ได้รับการฉีดวัคซีน ซึ่งในแต่ละจังหวัด อาทิ สสจ. สปสช. จะมีคณะอนุกรรมการจังหวัด มีกรรมการผู้เชี่ยวชาญประกอบด้วยแพทย์ผู้เชี่ยวชาญหลากหลายสาขาวิชาชีพ ทำการสอบสวนโรคและพิจารณาชดเชยแยกตามความรุนแรง ไปจนถึงในกรณีที่มีการเสียชีวิต ที่สำคัญคือ ประชาชนที่รายงานอาการไม่พึงประสงค์จะได้รับการดูแลโดยด่วน รวมทั้งได้รับเยียวยาค่าใช้จ่ายในการดูแลรักษา มีระบบประกันที่จะชดเชยให้กับทุกคน ผู้เช่วยโฆษก ศบค. ยังฝากไปยังโรงพยาบาลหรือสถานที่บริการฉีดวัคซีน ต้องลงข้อมูลในระบบหมอพร้อม รวมถึงมีการดูแล เฝ้าระวังให้ประชาชนปลอดภัยและสร้างมั่นใจในการเข้ารับบริการฉีดวัคซีนด้วย
........................................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 4 มิถุนายน 2564
“วราวุธ” ส่งมอบแนวไม้ไผ่กันคลื่นให้ชาวเพชรบุรี  หวังแก้ปัญหาการกัดเซาะชายฝั่ง และใช้ประโยชน์ในอนาคตอย่างยั่งยืน
“วราวุธ” ส่งมอบแนวไม้ไผ่กันคลื่นให้ชาวเพชรบุรี  หวังแก้ปัญหาการกัดเซาะชายฝั่ง และใช้ประโยชน์ในอนาคตอย่างยั่งยืน
“วราวุธ” ส่งมอบแนวไม้ไผ่กันคลื่นให้ชาวเพชรบุรี หวังแก้ปัญหาการกัดเซาะชายฝั่ง และใช้ประโยชน์ในอนาคตอย่างยั่งยืน
วันนี้ (3 มิถุนายน 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีส่งมอบโครงการปักไม้ไผ่ชะลอคลื่น จังหวัดเพชรบุรี ส่งมอบโมเดลจำลองโครงการ และโมเดลทุ่นดักขยะให้กับตัวแทนชุมชนในพื้นที่ พร้อมร่วมปลูกป่าชายเลน (ต้นแสมและโกงกาง) บริเวณหลังแนวปักไม้ไผ่ชะลอคลื่น โดยมี ดร.ยุทธพล อังกินันทน์ ที่ปรึกษา รมว.ทส. นายธเนศพล ธนบุณยวัฒน์ เลขา รมว.ทส. นายจตุพร บุรุษพัฒน์ ปลัด ทส. และคณะผู้บริหาร ทส. เข้าร่วม ณ บริเวณตลาดกลางท่าเทียบเรือบางแก้ว จังหวัดเพชรบุรี
นายวราวุธ ศิลปอาชา ได้กล่าวย้ำถึงแนวทางการแก้ไขปัญหาการกัดเซาะชายฝั่งที่ยังคงพบเห็นได้ในหลายพื้นที่ ว่าต้องรักษาสมดุลธรรมชาติและป้องกันผลกระทบต่อประชาชนได้อย่างยั่งยืน ซึ่งทุกโครงการ และมาตรการต่างๆ จะต้องผ่านความเห็นชอบของพี่น้องประชาชนในพื้นที่ก่อน การแก้ไขปัญหาจะใช้ความคิด และความร่วมมือของพี่น้องชาวจังหวัดเพชรบุรีเป็นสำคัญ โดยได้กำหนดแนวทางการแก้ไขปัญหาออกเป็น 3 มาตรการ คือ มาตรการขาว เขียว และเทา 4 แนวทาง คือ แนวทางการปรับสมดุลชายฝั่ง แนวทางการฟื้นฟูเสถียรภาพชายฝั่ง แนวทางการป้องกันปัญหาการกัดเซาะชายฝั่ง และแนวทางการแก้ไขปัญหาการกัดเซาะชายฝั่ง ซึ่งจะมีแนวทางที่ชัดเจนว่าหาดไหนใช้แนวทางใดในการแก้ปัญหา จะได้ไม่มีการแก้ไขปัญหาซ้ำซ้อนกันระหว่างหน่วยงานดังเช่นในอดีต
ในภาพรวมของประเทศยังคงเหลือพื้นที่ประสบปัญหาการกัดเซาะชายฝั่งอีกถึง 87 กิโลเมตร จากความยาวชายฝั่งทั้งสิ้น 3,151 กิโลเมตร ซึ่งในวันนี้ ได้ส่งมอบ แนวปักไม้ไผ่ชะลอคลื่นที่กรมทรัพยากรทางทะเลและชายฝั่งได้ดำเนินการก่อสร้างแล้วเสร็จเมื่อปี 2564 ระยะทางปักกว่า 4,310 เมตร ในพื้นที่ตำบลปากทะเล 2,770 เมตร และตำบลบางแก้ว 1,540 เมตร ให้กับจังหวัดเพชรบุรี ได้ดูแลร่วมกับพี่น้องประชาชนในพื้นที่ ซึ่งประโยชน์จากแนวปักไม้ไผ่ดังกล่าว นอกจาก จะช่วยแก้ไขปัญหาการกัดเซาะชายฝั่งในพื้นที่หาดโคลนแล้ว ยังมีส่วนช่วยเร่งการตกตะกอนและเพิ่มพื้นที่หาดเลนหลังแนวไม้ไผ่ อันจะส่งผลให้พื้นที่ป่าชายเลนเพิ่มขึ้นอีกด้วย และหลังจากนี้ จะต้องมีการหารือเพื่อแก้ไขปัญหาการกัดเซาะชายฝั่งในพื้นที่จังหวัดเพชรบุรี ที่ยังคงเหลืออยู่อีกประมาณ 7.69 กิโลเมตร ต่อไป
ทั้งนี้ ได้กล่าวทิ้งท้ายถึงพี่น้องประชาชน จังหวัดเพชรบุรีว่า “ปัญหาการกัดเซาะชายฝั่งเกิดได้ทั้งจากธรรมชาติและกิจกรรมมนุษย์ การแก้ไขปัญหา ไม่ใช่การทำอย่างฝืนธรรมชาติ แต่ต้องกลมกลืนกับธรรมชาติและแก้ไขปัญหาได้อย่างยั่งยืน การปักแนวไม้ไผ่ ชะลอคลื่น คือ การใช้วัสดุธรรมชาติมาประยุกต์ใช้ ซึ่งง่ายต่อการจัดการและดูแล รักษาสมดุลธรรมชาติ และยังเกิดประโยชน์แก่ประชาชนได้อย่างยั่งยืน”
วันศุกร์ที่ 4 มิถุนายน 2564
กรมการปกครอง ชี้แจงกรณีคนตาบอดไม่มีบัตรประชาชนทำให้ไม่สามารถเข้ารักษาโควิด-19 ได้ฟรี
กรมการปกครอง ลงพื้นที่เร่งตรวจสอบกรณีคนตาบอดจำนวนหนึ่งที่ไม่มีบัตรประจำตัวประชาชน ทำให้หน่วยงานรัฐไม่รับคนตาบอดไปตรวจหาเชื้อโควิดและรับไปรักษา โดยนายกสมาคมคนตาบอดไทยจะรวบรวบข้อมูลคนตาบอดที่ประสบปัญหาการเข้ารักษาโรคโควิด-19 เพื่อแจ้ง ปค.ต่อไป
เมื่อวันที่ 2 มิถุนายน 2564 นายสมยศ พุ่มน้อย รองอธิบดีฝ่ายการทะเบียนและเทคโนโลยีสารสนเทศ กรมการปกครอง ชี้แจงกรณีนายพัฒน์ธนชัยฯ นายกสมาคมคนตาบอดไทย เรียกร้องให้รัฐเร่งช่วยเหลือคนตาบอดจำนวนหนึ่งที่ไม่มีบัตรประจำตัวประชาชน ทำให้หน่วยงานรัฐไม่รับคนตาบอดไปตรวจหาเชื้อโควิดและรับไปรักษา ซึ่งสมาคมฯ ได้ตรวจพบ 1 รายติดเชื้อโควิด และต้องพาไปรักษาที่ รพ.เอกชนที่มีค่าใช้จ่ายสูง ส่วนอีก 1 รายส่งไปตรวจหาเชื้อ ถ้าผลตรวจออกมาพบว่าติดเชื้อ ต้องส่งตัวไปรักษาเช่นเดียวกัน จึงขอให้รัฐเข้ามาช่วยเหลือคนตาบอดที่ไม่มีบัตรประจำตัวประชาขนให้ได้มีสิทธิ์เข้ารับการรักษาโควิด-19 ด้วยนั้น
นายสมยศ พุ่มน้อย รองอธิบดีฝ่ายการทะเบียนและเทคโนโลยีสารสนเทศ กล่าวว่า การขอมีบัตรประจำตัวประชาชน ต้องเป็นบุคคลสัญชาติไทยอายุตั้งแต่ 7 ปีบริบูรณ์ แต่ไม่เกิน 70 ปีบริบูรณ์ และมีชื่อในทะเบียนบ้าน บุคคลอายุเกิน 70 ปี และบุคคลที่ได้รับยกเว้นตามกฎหมาย เช่น บุคคลพิการ จะขอมีบัตรก็ได้ ทั้งนี้มีผู้พิการที่ขึ้นทะเบียนคนพิการกับกรมส่งเสริมและพัฒนาคุณภาพชีวิตคนพิการ จำนวน 1,985,002 คน มีบัตรประจำตัวประชาชนแล้ว จำนวน 1,964,340 คน
ศูนย์ประสานงานเพื่อสนับสนุนการแก้ไขปัญหาคนไทยที่มีปัญหาสถานะทางทะเบียน ได้ตรวจสอบข้อเท็จจริงดังกล่าว เพื่อเร่งรัดให้ความช่วยเหลือโดยเร็ว เนื่องจากบุคคลดังกล่าวเป็นกลุ่มคนเปราะบาง (ผู้พิการทางสายตา) โดยมีแนวทางการดำเนินการ ดังนี้
1. กรณีที่ตรวจสอบแล้วพบว่า เป็นบุคคลที่ยังไม่มีรายการในทะเบียนบ้าน (ท.ร. 14) ให้ดำเนินการแก้ไขปัญหาในเชิงรุก ด้วยการให้นายทะเบียนเดินทางไปรับคำร้องในพื้นที่ ตรวจสอบพยานหลักฐานและสอบสวนพยานบุคคลที่เกี่ยวข้อง เพื่อเพิ่มชื่อและรายการบุคคลเข้าในทะเบียนบ้าน กรณีที่ปรากฏข้อเท็จจริงว่าเป็นบุคคลสัญชาติไทย
2. กรณีที่ดำเนินการแก้ไขปัญหาตามข้อ 1 แล้ว หรือบุคคลดังกล่าวเป็นผู้ที่มีชื่ออยู่ในทะเบียนบ้านอยู่แล้ว ให้นายทะเบียนตรวจสอบข้อมูลและหลักฐานที่เกี่ยวข้อง และประสานให้หน่วยบริการเคลื่อนที่ (mobile Unite) ออกไปให้บริการจัดทำบัตรประจำตัวประชาชนในพื้นที่กรณีเร่งด่วน โดยไม่เสียค่าใช้จ่าย
3. การติดตามให้ความช่วยเหลือ ปค. (ศูนย์ประสานงานฯ) ได้ติดต่อกับนายพัฒน์ธนชัย สระกวี นายกสมาคมประชาคมคนตาบอดไทย เมื่อวันที่ 2 มิถุนายน 2564 เวลา 11.30 น. และเวลา 13.00 น. นายพัฒน์ธนชัยฯ แจ้งว่า ไม่มีข้อมูลของบุคคลที่ประสบปัญหาดังกล่าว ทราบเพียงแต่ว่าเป็นบุคคลที่ไม่เคยแจ้งการเกิด และไม่มีชื่อในทะเบียนบ้าน ส่วนข้อมูลอื่นๆ อาทิ ชื่อตัว-ชื่อสกุล ภูมิลำเนาที่อยู่อาศัย สถานะของครอบครัว ฯลฯ อยู่ระหว่างรวบรวมข้อมูลและจะแจ้งให้ ปค. ทราบ
ทั้งนี้ ปค. (ศูนย์ประสานงานฯ) จะได้ติดตามเรื่องและให้ความช่วยเหลือบุคคลที่มีปัญหาสถานะบุคคลดังกล่าวเป็นการเร่งด่วนต่อไป
วันศุกร์ที่ 4 มิถุนายน 2564
ตั้งรพ.สนาม ทั่วประเทศ รองรับผู้ติดเชื้อโควิด
วันอังคารที่ 27 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พล.อ.ประยุทธ์ จันทร์โอชา นายกรัฐมนตรี ติดตามความพร้อมการจัดตั้งโรงพยาบาลสนามทั่วประเทศ เพื่อบริหารจัดการให้สอดคล้องกับสถานการณ์และจำนวนผู้ป่วย พร้อมขอบคุณทุกภาคส่วนที่ได้เร่งดำเนินการเพิ่มจำนวนโรงพยาบาลสนาม เบื้องต้นได้ขยายโรงพยาบาลสนามและจัดหาโรงแรมเพื่อจัดทำเป็นโรงพยาบาลชั่วคราว หรือ Hospitel ทั้งส่วนกลางและส่วนภูมิภาคแล้วกว่า 25,000 เตียง สำหรับเป็นที่รักษาและดูแลผู้ป่วยโรคโควิด-19 ที่มีอาการไม่มาก พร้อมยืนยันว่าจะพัฒนาระบบรองรับผู้ติดเชื้อโควิด-19 ทุกคนให้ได้รับการดูแลรักษาในโรงพยาบาลอย่างรวดเร็วมากขึ้น นอกจากนี้ ยังเร่งจัดหาวัคซีนป้องกันโควิด-19 เพิ่มเติมโดยร่วมมือกับภาคเอกชน เพื่อเป็นวัคซีนทางเลือกสำหรับคนไทยอีกด้วย
รวมไทยสร้างชาติ กับสำนักโฆษกสำนักเลขาธิการนายกรัฐมนตรี
วันศุกร์ที่ 4 มิถุนายน 2564
“เฉลิมชัย” เดินหน้าโครงการ “แบ่งปันน้ำใจ เกษตรไทยสู้ภัย COVID–19” ช่วยเพชรบุรี
“อลงกรณ์” เผยรัฐบาลจัดสรรวัคซีนเพิ่มให้เพชรบุรีเริ่มฉีดมิถุนายนนี้ พร้อมเปิดตลาดกลางสินค้าเกษตรออนไลน์สัปดาห์หน้าภายใต้ยุทธศาสตร์ “1 ปิด 1 เปิด”
วันนี้ (4 มิ.ย.2564) เวลา 10.00 น. นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานในพิธีมอบข้าวสารและผลผลิตทางการเกษตรภายใต้โครงการ “แบ่งปันน้ำใจ เกษตรไทยสู้ภัย COVID – 19” ของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เพื่อบรรเทาปัญหาจากสถานการณ์แพร่ระบาดของโรคติดเชื้อไวรัสโคโรนา 2019 (COVID-19) ในจังหวัดเพชรบุรี ได้แก่ น้ำพริกเครื่องแกง พริกสด มะเขือ แฟง ฟักทอง สับปะรดดอนขุนห้วย ไข่ไก่ มะนาว กล้วยน้ำว้า กล้วยหอมทอง และภาชนะใส่อาหาร โดยมี นายภัคพงศ์ ทวิพัฒน์ ผู้ว่าราชการจังหวัดเพชรบุรี นายไพโรจน์ พ่วงทอง สมาชิกวุฒิสภา นายชาญณรงค์ พวงสั้น เกษตรจังหวัดเพชรบุรี พร้อมด้วยส่วนราชการกระทรวงเกษตรและสหกรณ์ในพื้นที่จังหวัดเพชรบุรี นายกเทศมนตรีเทศบาลเขาย้อย นายกอบต.ตำบลหนองชุมพลเหนือ และหน่วยงานที่เกี่ยวข้องให้การต้อนรับ และเยี่ยมให้กำลังใจแก่จิตอาสาพระราชทาน 904 วปร. ที่ประกอบอาหารภายในวัดศีลคุณาราม ตำบลหนองชุมพลเหนือ อำเภอเขาย้อย จังหวัดเพชรบุรี ทั้งนี้ ผู้ว่าราชการจังหวัดเพชรบุรี ได้กล่าวขอบคุณรัฐมนตรีว่าการกระทรวงเกษตรฯ และคณะที่ช่วยเหลือจังหวัดเพชรบุรีและประชาชนผู้ได้รับผลกระทบจากการแพร่ระบาดของโควิด-19 ในขณะนี้
นายอลงกรณ์ กล่าวว่า จากการประสานงานล่าสุดได้รับการยืนยันจาก นายอรรถพร พลบุตร ที่ปรึกษารัฐมนตรีช่วยว่าการกระทรวงสาธารณสุข และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข วันนี้ว่า รัฐบาลได้จัดสรรวัคซีนเพิ่มให้ จ.เพชรบุรีล็อตที่ 2 อีก 49,000 โด๊ส รวมทั้งวัคซีนที่จะฉีดให้กับผู้ลงทะเบียน “หมอพร้อม” โดยจะเริ่มฉีดตามกำหนดในเดือนมิถุนายนนี้ และหวังว่ารัฐบาลจะจัดสรรวัคซีนให้เพียงพอต่อการฉีดให้ชาวเพชรบุรีไม่น้อยกว่า 70% ให้ทันวันที่ 1 ตุลาคมซึ่งเป็นวันที่ชาวเพชรบุรีจะเปิดเมืองภายใต้ยุทธศาสตร์ “1 ปิด 1 เปิด” นอกจากนี้ยังได้มีการประชุมหารือร่วมกับเกษตรและสหกรณ์จังหวัด เกษตรจังหวัด พาณิชย์จังหวัด ประธานสหกรณ์การเกษตรท่ายาง และผู้จัดการตลาดเกษตร เพื่อเตรียมความพร้อมในการเปิดโครงการตลาดกลางสินค้าเกษตรออนไลน์ ที่ตลาดกลางสินค้าเกษตรหนองบ้วยและบ้านลาด ซึ่งจะเปิดการขายแบบซอล์ฟโอเพนนิ่งก์ (Soft Opening) ในสัปดาห์หน้าภายใต้เพชรบุรีโมเดล “1 ปิด 1 เปิด” คือการระดมพลชาวเพชรบุรีปิดโควิด-19 และเปิดเศรษฐกิจให้เร็วที่สุดไปพร้อมๆ กัน.
วันศุกร์ที่ 4 มิถุนายน 2564
เตรียมยื่นขึ้นทะเบียน ‘ยาฟาวิพิราเวียร์’ ของไทยในเดือน มิ.ย. นี้
วันศุกร์ที่ 14 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ความคืบหน้าการวิจัย พัฒนา และผลิตยาฟาวิพิราเวียร์ รักษาโรคโควิด-19 ของประเทศไทย โดยองค์การเภสัชกรรม ก้าวหน้าสู่ระดับอุตสาหกรรมแล้ว โดยขณะนี้อยู่ในขั้นตอนศึกษาประสิทธิภาพกับอาสาสมัคร เพื่อวิเคราะห์ความเท่าเทียมกันเมื่อเปรียบเทียบกับยาต้นแบบ คาดว่าจะแล้วเสร็จและสามารถยื่นจดทะเบียนกับสำนักงานคณะกรรมการอาหารและยา ได้ประมาณเดือนมิ.ย. – ก.ค. 64 และผลิตยาเพื่อรองรับความต้องการใช้งานได้ นอกจากนี้ ยังได้ร่วมมือกับสำนักงานพัฒนาวิทยาศาสตร์และเทคโนโลยีแห่งชาติ และ บริษัท ปตท. จำกัด (มหาชน) พัฒนากระบวนการสังเคราะห์วัตถุดิบยาฟาวิพิราเวียร์ ในระดับห้องปฏิบัติการ และขยายขนาดการผลิตสู่กึ่งระดับอุตสาหกรรม เพื่อสร้างความยั่งยืนด้านยาให้กับประเทศไทย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
กสร. มุ่งมั่นสู่การให้บริการเป็นเลิศ ผ่านการประเมิน 3 รางวัลเลิศรัฐ ประจำปี 2564
กรมสวัสดิการและคุ้มครองแรงงาน ผ่านเกณฑ์การประเมินรางวัลเลิศรัฐ 2564 ขั้นตอนที่ 1 จากคณะอนุกรรมการพัฒนาระบบราชการฯ จำนวน 3 รางวัล
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า ตามที่สำนักงานคณะกรรมการพัฒนาระบบราชการ ประกาศรายชื่อหน่วยงานผ่านเกณฑ์การประเมิน รางวัลเลิศรัฐ ประจำปี 2564 ขั้นตอนที่ 1 ซึ่งมีสาขาบริการภาครัฐและสาขาการบริหารราชการแบบมีส่วนร่วม เป็นส่วนหนึ่งของรางวัลดังกล่าว โดยในปีนี้ กรมสวัสดิการและคุ้มครองแรงงานผ่านเกณฑ์การประเมินรางวัลในขั้นตอนที่ 1 จำนวน 3 รางวัล จากมติคณะอนุกรรมการพัฒนาระบบราชการ เกี่ยวกับการส่งเสริมการบริหารกิจการบ้านเมืองที่ดี และยกระดับคุณภาพและประสิทธิภาพภาครัฐ ในการประชุมครั้งที่ 2/2564 ได้แก่ รางวัลการบริหารราชการแบบมีส่วนร่วม ระดับดีเด่น ประเภทรางวัลสัมฤทธิผลประชาชนมีส่วนร่วม จากผลงาน นิคมอุตสาหกรรมต้นแบบ GOOD LABOUR PRACTICES : GLP โดยผ่านกลไกการบริหารแบบมีส่วนร่วม รางวัลการบริการภาครัฐ ระดับดี ประเภทพัฒนาการบริการ จากผลงาน "TLS" "GLP": คุ้มครองสิทธิพัฒนาคุณภาพชีวิตแรงงาน และ รางวัลการบริหารราชการแบบมีส่วนร่วม ระดับดี ประเภทรางวัลเปิดใจใกล้ชิดประชาชน สำหรับรางวัลเลิศรัฐ เป็นรางวัลแห่งเกียรติยศที่คณะกรรมการพัฒนาระบบราชการมอบให้หน่วยงานภาครัฐ เพื่อส่งเสริมการยกระดับประสิทธิภาพการให้บริการภาครัฐในการอำนวยความสะดวกและคุณภาพชีวิตที่ดีขึ้นของประชาชน รวมทั้งกระตุ้นและส่งเสริมการมีส่วนร่วมของประชาชนในการบริหารราชการให้เกิดผลในทางปฏิบัติอย่างเป็นรูปธรรมและยั่งยืน
อธิบดี กสร. กล่าวเพิ่มเติมว่า กรมสวัสดิการและคุ้มครองแรงงาน มีความมุ่งมั่นสู่การให้บริการเป็นเลิศ ในการพัฒนาการบริการตามนโยบายรัฐบาล ภายใต้การนำของ พลเอก ประยุทธ์ จันทร์โอชา นายกรัฐมนตรีและนายสุชาติ ชมกลิ่น รัฐมนตรีว่าการกระทรวงแรงงาน ที่มีความต้องการพัฒนาการให้บริการโดยยึดประชาชนเป็นศูนย์กลาง ทันต่อความต้องการและความคาดหวังของผู้รับบริการ ทั้งนี้ กรมสวัสดิการและคุ้มครองแรงงานได้ส่งเสริม สนับสนุน ให้ทุกหน่วยงานในสังกัดทั้งในส่วนกลางและส่วนภูมิภาคยกระดับมาตรฐานการให้บริการอย่างต่อเนื่องและยั่งยืน สอดคล้องกับนโยบายรัฐบาลในการเพิ่มประสิทธิภาพการให้บริการ เพื่อสร้างความพึงพอใจและความเชื่อมั่นให้กับประชาชน ผู้ใช้แรงงาน ตามหลักการปฏิบัติงานของกรมที่ว่า "กสร.คุ้มครองสิทธิ พัฒนาคุณภาพชีวิตแรงงาน"
วันศุกร์ที่ 4 มิถุนายน 2564
กรอบแผนพัฒนาชาติ ฉบับที่ 13 มุ่งพลิกโฉมประเทศไทย
วันศุกร์ที่ 16 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบกรอบแผนพัฒนาเศรษฐกิจและสังคมแห่งชาติ ฉบับที่ 13 ปี 2566 - 2570 เพื่อพัฒนาประเทศให้เป็นไปตามยุทธศาสตร์ชาติ มุ่งพลิกโฉมประเทศไทย ให้เท่าทันและสอดคล้องกับการเปลี่ยนแปลงของโลก ภายใต้แนวคิด “เศรษฐกิจสร้างคุณค่า สังคมเดินหน้าอย่างยั่งยืน” โดยมีองค์ประกอบ 4 ด้าน คือ เศรษฐกิจมูลค่าสูงที่เป็นมิตรต่อสิ่งแวดล้อม สังคมแห่งโอกาสและความเสมอภาค วิถีชีวิตที่ยั่งยืน และปัจจัยสนับสนุนไปสู่เป้าหมายที่วางไว้ ขณะนี้อยู่ระหว่างรับฟังความคิดเห็นจากประชาชนทุกภาคส่วน และเมื่อผ่านการระดมความคิดเห็นแล้ว จะเสนอแผนดังกล่าวต่อคณะรัฐมนตรีเพื่อให้ความเห็นชอบและรายงานต่อรัฐสภาต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี